ജോവാൻ ജാക്സൺ (നീന്തൽ)

ഒരു ഇംഗ്ലീഷ്കാരിയായ ഫ്രീസ്റ്റൈൽ നീന്തൽതാരമാണ് ജോവാൻ ആമി ജാക്സൺ (ജനനം: 12 സെപ്റ്റംബർ 1986). വിരമിച്ച ഒളിമ്പിക് നീന്തൽ താരം നിക്കോള ജാക്സന്റെ സഹോദരിയാണ്. നോർത്തല്ലെർട്ടണിൽ ജനിച്ച അവർ പഠനത്തിനായി നോർത്ത് യോർക്ക്ഷെയറിലെ റിച്ച്മണ്ട് സ്കൂളിൽ ചേർന്നു.
 നീന്തൽ ജീവിതം 
 2004 
2004-ലെ ഏഥൻസ് ഒളിമ്പിക്സിൽ 400 മീറ്റർ ഫ്രീസ്റ്റൈലിലും 4 × 200 മീറ്റർ ഫ്രീസ്റ്റൈൽ റിലേയിലും അവർ നീന്തി. ബ്രിട്ടീഷ്, യൂറോപ്യൻ 400 മീറ്റർ ഫ്രീസ്റ്റൈൽ ചാമ്പ്യന്മാരായി. റിച്മണ്ട്ഷയർ ഡിസ്ട്രിക്റ്റ് കൗൺസിൽ ഭാഗികമായി അവർക്ക് ധനസഹായം നൽകുകയും കോൺസെറ്റിലെ ഡെർ‌വെൻ‌സൈഡ് എ‌എസ്‌സിക്കായി  നീന്തുന്നതു കൂടാതെ റിച്ച്മണ്ട് ഡേൽ‌സ് എ‌എസ്‌സി, ഡർ‌ഹാം അക്വാട്ടിക്സ് എന്നിവയ്‌ക്കായി നീന്തുകയും ചെയ്തു. 2003-ൽ ബാഴ്‌സലോണയിൽ നടന്ന ലോക നീന്തൽ ചാമ്പ്യൻഷിപ്പിൽ അവർ ആദ്യമായി മത്സരിച്ചു.
 2006 
2006-ലെ കോമൺ‌വെൽത്ത് ഗെയിംസിൽ 400 മീറ്റർ ഫ്രീസ്റ്റൈൽ ഇനത്തിൽ വെള്ളി മെഡൽ നേടി.
 2008 
2008 ഓഗസ്റ്റ് 11 ന് 400 മീറ്റർ ഫ്രീസ്റ്റൈലിൽ ഒളിമ്പിക് വെങ്കല മെഡൽ നേടി.
 2009 
2009 മാർച്ച് 16 ന് 4: 00.66 സമയത്ത് 400 മീറ്റർ ഫ്രീസ്റ്റൈലിൽ (ലോംഗ് കോഴ്സ്) ഒരു പുതിയ ലോക റെക്കോർഡ് സ്ഥാപിക്കുകയും തന്റെ ബ്രിട്ടീഷ് എതിരാളിയെ തോൽപ്പിക്കുകയും ചെയ്തു. ഈ മത്സരത്തിൽ ഒളിമ്പിക് സ്വർണ്ണ മെഡൽ ജേതാവ് റെബേക്ക അഡ്‌ലിംഗ്ടൺ, 4: 00.89 സമയം നേടി മുൻ ലോക റെക്കോർഡും തകർത്തു.

ജൂലൈ 26 ന്, 2009-ലെ ലോക അക്വാട്ടിക്സ് ചാമ്പ്യൻഷിപ്പിൽ 400 മീറ്റർ ഫ്രീസ്റ്റൈലിൽ വെള്ളി നേടി. പെല്ലെഗ്രിനിയെ പിന്നിലാക്കിയെങ്കിലും അഡ്‌ലിംഗ്ടണിനേക്കാൾ മുന്നിലായിരുന്നു. പിന്നീട് 4 × 200 മീറ്റർ ഫ്രീസ്റ്റൈൽ റിലേയിൽ വെങ്കലവും 800 മീറ്റർ ഫ്രീസ്റ്റൈലിൽ വെള്ളി മെഡലും നേടി. ഒരൊറ്റ ലോക ചാമ്പ്യൻഷിപ്പിൽ ഏതൊരു ബ്രിട്ടീഷ് നീന്തൽതാരങ്ങളേക്കാൾ നേടിയ ഏറ്റവും മികച്ച മെഡലുകൾ ആയിരുന്നു ഇത്.

 2012 
ലണ്ടൻ 2012 ഒളിമ്പിക്സിൽ ജാക്സൺ 400 മീറ്റർ ഫ്രീസ്റ്റൈൽ 4: 11.50 സമയത്ത് ഏഴാം സ്ഥാനത്തെത്തി  കൂടാതെ 4 × 200 മീറ്റർ ഫ്രീസ്റ്റൈൽ റിലേയിൽ അഞ്ചാം സ്ഥാനത്തെത്തിയ ബ്രിട്ടീഷ് ടീമിന്റെ ഭാഗമായിരുന്നു ജാക്സൺ.

നീന്തലിൽ നിന്ന് വിരമിക്കൽ
2012-ൽ മത്സര നീന്തലിൽ നിന്ന് വിരമിച്ച ശേഷം ജാക്സൺ മുൻ ഒളിമ്പിക് നീന്തൽ താരം ഗ്രാന്റ് ടർണറുമായി ജോവാൻ ജാക്സൺ നീന്തൽ അക്കാദമി സ്ഥാപിച്ചു.
റെക്കോർഡുകൾ
 Event Long course Short course 200 m freestyle 1:55.54 (2008) NR 1:56.72 (2005) 1.52.8 relay leg at UK GP 2009 400 m freestyle 4:00.60 (2009) NR 3:54.92 (2009) WR 800 m freestyle 8:16.66 (2009) 8:15.50 (2007) Record Key NR:British

അവലംബം

ബാഹ്യ ലിങ്കുകൾ

 JJSA Official website 
 British Olympic Association athlete profile 
 British Swimming athlete profile
 Profile: Joanne Jackson Inspirational Story  olympics30.com

വർഗ്ഗം:1986-ൽ ജനിച്ചവർ
വർഗ്ഗം:ഗ്രേറ്റ് ബ്രിട്ടനിലെ ഒളിമ്പിക് നീന്തൽ താരങ്ങൾ
വർഗ്ഗം:2004-ലെ സമ്മർ ഒളിമ്പിക്സിലെ നീന്തൽ താരങ്ങൾ
വർഗ്ഗം:2008-ലെ സമ്മർ ഒളിമ്പിക്സിലെ നീന്തൽ താരങ്ങൾ
വർഗ്ഗം:2012-ലെ സമ്മർ ഒളിമ്പിക്സിലെ നീന്തൽ താരങ്ങൾ